165 
2 Album, er det i 1688 gaaet ned til 7. Skp. 2 Fjådk. 2. Album,; 
altsaa til kun en Tredjedel af, hvad det havde været 24 Aar 
forud; dette skulde altsaa være ensbetydende med, at Skoven var i 
en rivende Tilbagegang. En saadan direkte Slutning kan nu ganske 
vist næppe drages, idet Grundlaget for de 2 Skyldsætninger ikke 
er tilstrækkelig ensartet. Men det er jo dog givet, at der ogsaa 
for den ældre Matrikel har været et reelt Grundlag, dels i Skøn 
paa; Aastederne, dels i ældre Skatteansættelser og lignende. Vistnok 
ligger den Maalestok, der findes i den ældre Matrikels Tal, i Virke- 
ligheden nogle Aar længere tilbage, forud for Krigen 1657—60. 
Men den meget betydelige Forskel maa dog antages at svare til 
virkelig foregaaede Forandringer, selv om disse mulig spænder over 
et noget længere Tidsrum end de 24 Aar. Her som andetsteds i 
Vendsyssel var det det 17. Aarhundrede med de mange Uroligheder, 
der bragte Skovenes Fald). 
Træholt blev ikke opført med Skovskyld. Det kaldes i begge 
Matrikler en øde Gaard: ,,Peder Jensens Ødde". 
Skoven ved Træholt er forsvundet før Allerupskoven, snarest 
i første Tredjedel af det 17. Aarhundrede. Nærmere kan man 
næppe komme Sagen. 
Hvorom alting er, Rodvælterne ved Træholt og Gjærdebak og 
de mange spredte rundtom maa være de sidste Minder om den 
gamle Skov, der dækkede Bakkerne mellem Storskoven og Allerup 
Skov. Navnet Træholt tyder snarest paa, at der her en Tid lang 
1) Efter Udarbejdelsen af foranstaaende er jeg i Matrikulconcepterne fra 
630 (i Rigsarkivet) bleven opmærksom paa en Notits, som antagelig 
vedrører den foran S. 149 o. fig. omtalte Plads ved Elkjær, paa Holte- 
bjerg. I Registret selv er Elkjær opført med Skov til 6 Svins Olden. 
Men efter et foretaget Syn er der i Randen tilføjet: ,Ingen Skov har 
været ej heller befindes til dette Sted". Forklaringen paa denne 
Uoverensstemmelse kunde naturligt tænkes at ligge i, at Registrets 
Grundlag påa dette Punkt ligger en rum Tid, maaske et halvt 
Hundrede Aar, forud for 1680. Næsten alle andre Skovansættelser i 
Albæk Sogn nedsættes af Synet med op imod Halvdelen. Saaledes 
kunde Resterne af Skoven ved Elkjær være forsvundne omtrent sam- 
tidig med Træholtskoven. 
